Document ID: /roh_data/filtered/fineweb-2-filterrobots_roh.jsonl.gz/69769

A Tersnaus hai brischà il venderdi. Commembras e commembers dals pumpiers Lumnezia han pudì stizzar il fieu. I ha dà donn da material da plirs dieschmillis francs. Quai scriva la Polizia chantunala.
Venderdi da las 05:10 ha in abitant en la segunda auzada vesì in fieu sin il balcun en l'emprima auzada. El ha gidà d'evacuar la chasa. La Polizia chantunala examinescha las raschuns per il fieu.
La gievgia ha er in auto brischà a Trimmis, sco la Polizia chantunala scriva. Naginas persunas èn vegnidas donnegiadas.